Oct 25,2018
హాయర్‌ నుంచి ఈజీ కనెక్ట్‌ టీవీలు
న్యూఢిల్లీ: ప్రపంచ ప్రఖ్యాత ఎలక్ట్రానిక్‌ గృహోపకరణాల తయారీ సంస్థ హాయర్‌ భారత మార్కెట్లోకి అత్యాధునిక ఈజీ కనెక్ట్‌ ఎల్‌ఈడీ టీవీలను విడుదల చేసింది. అత్యాధునిక టెక్నాలజీతో వీటిని రూపొందించినందున వీక్షకులకు ఈ టీవీలు స్మార్ట్‌ వ్యూయింగ్‌ అనుభూతిని కలిస్తాయనిj కంపెనీ అధ్యక్షుడు ఎరిక్‌ బ్రగాంజూ తెలిపారు. వీటిని 80 సెంటీమీటర్లు, 108 సెంటీ మేటీర్ల నిడివితో మార్కెట్లోకి తెచ్చినట్టుగా ఆయన తెలిపారు. ఈ టీవీల ధరలను కంపెనీ వరుసగా రూ.22,990, రూ.40,990గా నిర్ణయించింది. ఆండ్రాయిడ్‌ స్మార్ట్‌ ఫోన్‌ నుంచి నేరుగా కంటెంట్‌ను టీవి స్క్రీన్‌కు స్ట్రీమింగ్‌ చేసే వెసులుబాటు ఉండడం ఈ టీవీల విశేషం. ఇవి చక్కటి పిక్చర్‌ క్వాలిటీ, హెచ్‌డీ రిజల్యూషన్‌తో స్పష్టమైన పిక్చర్‌ను అందిస్తాయని కంపెనీ తెలిపింది.
మీ స్నేహితులకు రికమెండ్ చెయ్యండి